Heksejag teen wittes van Wilgehof duur voort – praag.co.za
Die Menseregtekommissie (MRK) het na 'n destydes ondersoek na beweerde rassisme by die Laerskool Wilgehof, in sy verslag en bevindings het hy Fanie Roeloffze en Lenard Mac Kay in hul afwesigheid en sonder om hul kant aan te hoor, skuldig bevind.
Die klaer en een van die hoofgetuies in die dissiplinêre verhore van Roeloffze en Mac Kay is die Joodse pa van twee Craig Thiem.
Sy kinders is intussen uit die skool en hy is sedertdien van winkeldiefstal aangekla en moet weer op 31 Oktober in die Bloemfonteinse landdroshof verskyn.
Die geskorste skoolhoof, Roeloffze is voorts skuldig bevind in 'n dissiplinêre verhoor nadat 'n ou landsvlag en foto's van ape en Julius Malema neffens mekaar in 'n klaskamer vertoon is.
Roeloffze, wat al sedert 1986 aan die skool verbonde is en sedert 1997 die hoof is, is nou ook skuldig bevind op twee aanklagte dat hy sy werk swak, of onvoldoende, gedoen het deur nie op te tree teen items die gr. 6-klaskamer van sy skool nie.
Hy is in die dissiplinêre verhoor van die Vrystaatse onderwysdepartement onskuldig bevind op 'n aanklag dat hy sy plig versuim het deur nie gereeld klasbesoek te doen nie.
Lenard Mac Kay, die onderwyser in geskiedenis en lewenswetenskap in wie se klaskamer die vlag en foto's teen 'n muur gehang het, is steeds geskors en wag nog op die uitspraak van sy verhoor.
Die swart heksejag teen Marius Heydenreich en Riëtte Oosthuizen wat ook in daardie tyd geskors is, was minder suksesvol.
Heydenreich het nie 'n leerling aangerand soos beweer is nie, en sy skorsing is intussen opgehef.
Oosthuizen, 'n beheerraadaanstelling, is sowat twee maande later geskors oor wat sy glo sou gesê het toe twee leerlinge baklei het.
Die aanklag teen haar is laat vaar, maar sy het vroeër vanjaar bedank.
Skrywer praagGepubliseer op 10 Oktober 2014 Kategorieë Afrikaanse nuus, NuusSleutelwoord beheerraadaanstelling, Bloemfontein, Craig Thiem, heksejag, Joodse pa, Menseregtekommissie (MRK), swart rassisme, Wilgehof laerskool, winkeldiefstal